  Туспуктэм: Руслан Нуриахметов Майя Бывальцева Удмуртиын улӥсьёс 2024-тӥ арын умоятоно мерлыко интыосты быръёзы, куара сётон 15-тӥ оштолэзе кутскоз. Со сярысь элькун тӧролэн но кивалтэтлэн пресс-службазы ивортӥз. Куара сётон 11 муниципал кылдытэтъёсын мыноз (миым сизьым вал): Ижкарын, Глазкарын, Сарапулын, Воткаын, Можгаын, Вотка, Дэри, Можга, Пичи Пурга, Ува но Эгра ёросъёсын. « 22 инты пӧлысь бырйыны ӵектэмын луоз, витез со пӧлысь Ижкарын. Воткаын, Можгаын но Ува ёросын ӵектосъёс понна куара сётыны дэмлалозы, адямиос интылэсь соослы тунсыкъёссыя но сюлэмзыя матынгес луись пуштроссэ быръёзы » Ришат Ибрагимов, Удмуртиысь лэсьтӥськонъя министр Куара сётон 31-тӥ куартолэзёзь za.gorodsreda.ru мыноз. Асьсэлэсь мылкыдзэс 14 ареслэсь бадӟым кунмуртъёс вераны быгатозы. Тодэ вайытом, куара сётон Росси азьмуртэн кичӧлтэм «Жильё и городская среда» йӧскалык ӵектос улсын радъяське. 2022-тӥ арын асьсэлэсь мылкыдззэс 65 сюрслэсь трос адямиос веразы. Тужгес трос куара люкам интыосты умоятыны матысь дыре потозы. Оглом, туэ 48 азбаръёсты но 93 мерлыко интыосты тупатыны, чебертыны малпало. Тегъёс: Удмуртия куарасётон Мерлык умоятон паркъёс  